11. ΝΟΜΟΘΕΤΙΚΟΝ ΔΙΑΤΑΓΜΑ της 24 Νοεμ./1 Δεκ. 1923 Περί αναθέσεως τω εισαγγελεί των πλημμελειοδικών της προσωρινής επιλύσεως διαφορών τινων σχετιζομένων προς ποινικά αδικήματα. Άρθρον μόνον.-Εις λίαν κατεπειγούσας περιπτώσεις, επικειμένων διαπληκτισμών και ερίδων, και όταν συγχρόνως υποβάλληται μήνυσις επί ποινικώ τινι αδικήματι, δύναται (ο εισαγγελεύς των πρωτοδικών) να επιληφθή πάσης εξαιρετικώς επειγούσης διαφοράς, κρίνων εκ των ενόντων και εκδίδων διάταξιν μόνον περί επαναφοράς των πραγμάτων εις την προτέραν κατάστασιν, εκτελουμένων παραχρήμα. Υποχρεούται ο εισαγγελεύς εν τοιαύτη περιπτώσει να παραπέμψη αυτεπαγγέλτως την διαφοράν δια της αυτής διατάξεως εις τη αρμοδίαν δικαστικήν αρχήν, επιλαμβανομένην της διαφοράς συμφώνως προς τας ισχυούσας εκάστοτε διαδικαστικάς διατάξεις, κατόπιν αιτήσεως ή αγωγής του ενδιαφερομένου. Η διάταξις αύτη προσωρινήν έχουσα ισχύν δεν επηρεάζει παντάπασι την εκδίκασιν της υποθέσεως κατά την κανονικήν διαδικασίαν. 